Nu er Sonos tilbage på iPhones låseskærm – sådan slår du det til

For få dage siden skrev vi, at Sonos var på vej med en længe ventet genvej tilbage til iPhones låseskærm. Dengang var funktionen afsløret på en Sonos-supportside, som hurtigt blev fjernet igen.

Nu er den her.

Den seneste version af Sonos-appen understøtter Apples Live Activities, så den aktuelle afspilning kan vises på låseskærmen og i Dynamic Island på kompatible iPhones. Herfra kan du blandt andet pause musikken og skifte nummer uden først at åbne Sonos-appen.

Det er en lille ændring, men en kærkommen en af slagsen. Sonos fjernede sin gamle låseskærmsbetjening tilbage i 2023, og siden har styringen af hjemmets højttalere krævet flere ture ind i appen.

Funktionen skal aktiveres manuelt

Sonos har dog gjort funktionen lidt sværere at finde, end den behøver at være.

Efter opdateringen skal du åbne Sonos → Konto → Appindstillinger → Liveaktiviteter og aktivere funktionen.

Derefter skal du på iPhone gå til Indstillinger → Apps → Sonos → Liveaktiviteter og slå både Liveaktiviteter og hyppigere opdateringer til.

Start derefter musik i Sonos-appen og lås telefonen. Første gang skal Live Activities godkendes på låseskærmen, hvorefter Sonos-afspilleren fremover dukker op automatisk.

Dermed er en af de små, men irriterende mangler i Sonos-oplevelsen på iPhone endelig rettet.

Nu er Sonos tilbage på iPhones låseskærm – sådan slår du det til